als_Latn dik_Latn sag_Latn
Varësia ndaj telefonit inteligjent po rritet gjithnjë e më shumë, prandaj një aplikacion i ri do të ndihmojë përdoruesit të shpenzojnë më pak kohë në telefonat e tyre.
Aplikacioni BreakFree për pajisjet Android monitoron sasinë e kohës që ju shpenzoni në telefonin tuaj, dhe ju lajmëron se kur është koha për pushim. BreakFree regjistron çdo herë që ju hapni një aplikacion ose ndizni telefonin tuaj, si dhe ju tregon se sa kohë keni harxhuar duke bërë telefonata.
Një studim i fundit i realizuar nga firma analitike Flurry, zbuloi se ka rreth 176 milionë të varur pas celularëve në të gjithë botën, një rritje me 123% që nga viti i kaluar. (I varur pas telefonit quhet ai që hap aplikacionet e telefonit më shumë se 60 herë në ditë.)
BreakFree mund të shkarkohet falas, por përdoruesit duhet ta përditësojnë në versionin e ri që kushton 1.99 dollarë për të marrë më shumë statistika të detajuara, përfshirë këtu të dhënat se sa kohë harxhon duke folur në telefon dhe duke përdorur aplikacione të veçanta.
BreakFree aktualisht është në dispozicion vetëm për pajisjet Android, por kompania tha se versioni iOS është në proces krijimi dhe do të vijë së shpejti.
(Herë të lexuara: 218)
als_Latn als_Latn als_Latn als_Latn als_Latn als_Latn